Bekende sjokolade-man sterf op ValentynsdagMichele Ferrero, die bekende sjokolademaker en eienaar van die Nutella-groep is Saterdag in die ouderdom van 89 oorlede. Ferrero is daarvoor bekend dat hy die sjokolade-haselneut Nutella-smeer, Ferrero Rocher-pralines, Kinder-sjokolade-eiers en Tic Tac-lekkertjies geskep het. Die maatskappy berig hy is op Valentynsdag in sy huis in Monaco oorlede na ŉ lang siekbed. Ferrero was die rykste man in Italië. Volgens die Bloomberg-miljardêrlys was sy nettowaarde in Februarie £14.4 miljard. Forbes-tydskrif het hom as “die rykste lekkergoedman op die planeet” beskryf. Michele Ferrero Foto: Di Marco/epa/Corbis